《同汪方塘少参宿城月驿用汪韵》
明代·范嵩

飒飒西风起白蘋，无端归思与时新。迂疏每自惭尸素，孱薄凭时减剧辛。

把酒且同今夜月，看花因忆昔年人。追陪不觉秋容老，野外幽芳放小春。

作者简介：明福建瓯宁人，字邦秀，号衢村。弘治十五年进士。官御史。正德初因论刘瑾谋逆，谪襄阳府推官，行法严明。官至南京工部侍郎。